Съдържание

# Списъци

Отваря подменю с команди за създаване на списъци и работа с тях.

За достъп до тази команда...

#### От лентата с менюта:

Изберете Форматиране - Списъци.

## Без списък

Премахва номерацията или водещите символи и отстъпа за списък от текущия абзац или избраните абзаци.

## Неподреден списък

Добавя точки – водачи пред избраните абзаци или ги премахва от абзаци, които вече ги имат.

## Подреден списък

Добавя или премахва номерацията от избраните абзаци.

## Понижаване на ниво от плана

Премества номерираното заглавие, в което се намира курсорът, или избраните заглавия, с едно ниво надолу в плана. Премества абзаца от списък, в който се намира курсорът, или избраните абзаци от списък, с едно ниво надолу в списъка.

## Повишаване на ниво от плана

Премества номерираното заглавие, в което се намира курсорът, или избраните заглавия, с едно ниво нагоре в плана. Премества абзаца от списък, в който се намира курсорът, или избраните абзаци от списък, с едно ниво нагоре в списъка.

## Понижаване на ниво от плана с подточките

Понижава абзаца от списък, в който се намира курсорът, и неговите подточки, до следващото ниво в списъка.

## Повишаване на ниво от плана с подточките

Повишава абзаца от списък, в който се намира курсорът, и неговите подточки, до следващото ниво в списъка.

## Преместване на елемент надолу Преместване надолу

Премества избраните абзаци или абзаца, в който се намира курсорът, след следващия абзац.

## Преместване на елемент нагоре Преместване нагоре

Премества избраните абзаци или абзаца, в който се намира курсорът, преди предишния абзац.

## Преместване на елемент надолу с подточките

Премества абзаца от списък, в който се намира курсорът, и неговите подточки след следващия абзац от същото ниво в списъка.

## Преместване на елемент нагоре с подточките

Премества абзаца от списък, в който се намира курсорът, и неговите подточки преди предишния абзац от същото ниво в списъка.

## Вмъкване на неномерирана позиция

Вмъква абзац без номер. Съществуващата номерация не се променя.

## Започване на номерирането отначало

Започва наново номерирането на списъка от 1. Тази команда е активна само когато курсорът е разположен в списък.

## Добавяне към списък

Добавя текущия абзац или избраните абзаци към предишния списък.

## Към следващия абзац в нивото

Преминава към следващия абзац от същото ниво в списъка.

## Към предишния абзац в нивото

Преминава към предишния абзац от същото ниво в списъка.

Моля, подкрепете ни!