Съдържание

# Настройки на ASCII филтър

Можете да зададете кои настройки, например основен шрифт, език, знаков набор и разделители, да се импортират и експортират в текстов документ. Диалоговият прозорец се появява, когато зареждате ASCII файл с филтъра "Текст с кодировка" или записвате документ за пръв път или под ново име.

За достъп до тази команда...

Меню Файл - Отваряне, избран тип файлове Текст с кодировка.

Меню Файл - Записване като, избран тип файлове Текст с кодировка.

## Свойства

Определя настройките за импортиране или експортиране на файла. При експортиране могат да се задават само знаковият набор и знакът - разделител за абзаци.

### Знаков набор

Определя знаковия набор за импортиране или експортиране на файла.

### Със знак за реда на байтовете

Само за знаковия набор на Уникод, маркерът за ред на байтовете (BOM, byte order mark) е последователност от байтове, използвана за отбелязване кодировката на текстов файл според стандарта Уникод. Присъствието на маркера за ред на байтовете на UTF-8 не е задължително и може да причини проблеми с някои програми, особено стар софтуер, който не е проектиран да работи с UTF-8.

### Шрифтове по подразбиране

Задавайки подразбиран шрифт, указвате, че текстът трябва да се изобрази с определен шрифт. Тази настройка е достъпна само при импортиране.

### Език

Определя езика на текста, ако все още не е зададен. Тази настройка е достъпна само при импортиране.

### Прекъсване на абзац

Определя вида на маркера за край на текстов ред.

### CR & LF

Краищата на редове се отбелязват с "Carriage Return" и "Linefeed". Този вариант се подразбира.

### CR

Краищата на редове се отбелязват с "Carriage Return".

### LF

Краищата на редове се отбелязват с "Linefeed".

Моля, подкрепете ни!