Съдържание

# Дублиране на обекти

Можете да създадете дубликат или множество копия на обект. Те могат да бъдат еднакви или да се различават по размер, цвят, ориентация и местоположение.

Следващият пример показва оформянето на купчинка монети чрез създаване на няколко копия на една елипса.

1. С инструмента Елипса начертайте елипса, запълнена с жълто.

2. Щракнете върху елипсата и изберете Редактиране - Дублиране.

3. Въведете 12 в полето Брой копия.

4. Въведете отрицателни стойности в полетата Ширина и Височина, така че размерът на монетите да намалява към върха на купчинката.

5. За да зададете преливане на цветовете на монетите, изберете различни цветове в полетата Начало и Край. Цветът в Начало се прилага върху обекта, който дублирате.

6. Натиснете OK, за да създадете дубликатите.

Теми, свързани с показаната

Редактиране - Дублиране

Преливане между два обекта

Въртене на обекти

Подреждане, подравняване и разпределяне на обекти

Моля, подкрепете ни!