Съдържание

# Стартиране на LibreOffice с параметри

Стартирайки LibreOffice от командния ред, можете да задавате различни параметри, с които да влияете върху работата на софтуера. Употребата на тези параметри се препоръчва само за опитни потребители.

За нормална работа параметрите на командния ред не са необходими. Някои от тях изискват по-дълбоко познаване на техническите страни на реализацията на LibreOffice.

## Стартиране на LibreOffice от командния ред

1. Намерете Изпълнение (Run) в менюто „Старт“ на Windows.

2. Въведете следния текст в текстовото поле Отвори (Open) и щракнете върху OK.

3. "{инсталация}\program\soffice.com" {параметър}

   Заменете {инсталация} с пътя до инсталираното копие на LibreOffice (например C:\Program Files\LibreOffice). Използвайте soffice.exe вместо soffice.com, когато не ви е необходима конзола (например не използвате интерфейс през командния ред за работа без дисплей).

1. В платформа Linux, *BSD или macOS отворете командна обвивка.

2. Въведете следния ред текст и натиснете Return:

   {инсталация}/program/soffice {параметър}

   Заменете {инсталация} с пътя до инсталираното копие на LibreOffice (например в UNIX /opt/LibreOffice).

LibreOffice изисква достъп за писане до директорията си с потребителски профили.

## Валидни параметри за командния ред

### Използване без специални аргументи

Стартирането без аргументи отваря началния екран.

{файл} | Опитва се да отвори файла или файловете в подходящите за тях компоненти.
{файл} macro://./[Библиотека.Модул.ИмеНаМакрос] | Отваря файла и прилага указаните макроси от него.

### Получаване на помощ и информация

Параметър | Значение
--- | ---
--help / -h / -? | Изброява поддържаните параметри на командния ред в конзолата.
--helpwriter | Отваря вградената помощ или онлайн помощта на LibreOffice за Writer.
--helpcalc | Отваря вградената помощ или онлайн помощта на LibreOffice за Calc.
--helpdraw | Отваря вградената помощ или онлайн помощта на LibreOffice за Draw.
--helpimpress | Отваря вградената помощ или онлайн помощта на LibreOffice за Impress.
--helpbase | Отваря вградената помощ или онлайн помощта на LibreOffice за Base.
--helpbasic | Отваря вградената помощ или онлайн помощта на LibreOffice за скриптовия език Basic.
--helpmath | Отваря вградената помощ или онлайн помощта на LibreOffice за Math.
--version | Изписва версията на LibreOffice и спира.
--nstemporarydirectory | (Само в ограничителен режим в macOS) Връща пътя към временната директория за текущия потребител и спира. Отменя всички други аргументи.

### Общи аргументи

Параметър | Значение
--- | ---
--quickstart[=no] | Активира [дезактивира] услугата Quickstarter. Приема само един параметър, no, който изключва Quickstarter. Без параметри услугата се активира.
--nolockcheck | Забранява проверката за отдалечено използване на инсталацията.
--infilter=InputFilterName [:InputFilterParam[,param]] | Налага тип на входния филтър, ако е възможно. Например: --infilter="Calc Office Open XML" --infilter="Text (encoded):UTF8,LF,Liberation Mono,en-US". За преобразуване на файлове вижте списъка с филтри за документи. Списък с настройки на филтрите за файлове на Lotus, dBase и Diff. Списък с настройки на филтъра за CSV файлове. Списък с настройки на филтъра за PDF файлове.
--pidfile={file} | Записва идентификатора на процес (pid) на office.bin във {file}.
--display {display} | Задава на променливата от обкръжението DISPLAY в съвместими с UNIX платформи стойност {дисплей}. Този параметър се поддържа само от стартовия скрипт за LibreOffice в съвместими с UNIX платформи.

### Управление на потребителския/програмния интерфейс

Параметър | Значение
--- | ---
--nologo | Забранява показването на приветствения екран при стартиране.
--minimized | Стартира с минимизиран прозорец. Приветственият екран не се показва.
--nodefault | Стартира без да показва каквото и да е освен приветствения екран.
--invisible | Стартира в невидим режим. Няма да се вижда нито логото при стартиране, нито началният прозорец на програмата. LibreOffice ще може да бъде управляван – включително да бъдат управлявани и отваряни документи и диалогови прозорци – чрез интерфейса за приложни програми (API). С този параметър LibreOffice може да бъде спрян само чрез диспечера на задачите (в Windows) или командата kill (в съвместимите с UNIX системи). Той не може да бъде използван заедно с --quickstart. Повече информация можете да намерите в ръководството за разработчици на LibreOffice.
--headless | Стартира в режим без дисплей, който позволява на приложението да работи без потребителски интерфейс. Този специален режим може да се използва, когато приложението се управлява от външни клиенти чрез интерфейса за приложни програми (API).
--norestore | Забранява рестартирането и възстановяването на файлове след срив на системата.
--safe-mode | Стартира в безопасен режим, т.е. изпълнява се временно с нов потребителски профил, за да се улесни възстановяването на повредена конфигурация.
--accept={UNO} | Уведомява LibreOffice, че при създаването на „UNO Acceptor Threads“ ще се използва „UNO Accept String“. UNO-URL е низ от вида uno:тип-връзка,параметри;име-на-протокол;параметри;ИмеНаОбект. Повече информация можете да намерите в ръководството за разработчици на LibreOffice.
--unaccept={UNO-URL} | Затваря обект acceptor, отворен с --accept={UNO-URL}. Използвайте --unaccept=all, за да затворите всички отворени обекти acceptor.
--language={lang} | Използва указания език, ако все още не е избран език за потребителския интерфейс. Параметърът lang е етикетът на езика по стандарта на IETF.

### Аргументи за разработчици

Параметър | Значение
--- | ---
--terminate_after_init | Изход след завършване на инициализацията (без зареждане на документи).

Потребителите на Unix и Linux могат да стартират LibreOffice с тези допълнителни параметри с цел откриване на грешки.

Параметър | Значение
--- | ---
--record | Разширен дебъгер.
--backtrace | Отпечатва целия стек на извикванията.
--strace | strace е инструмент за потребителското пространство в Linux, предназначен за диагностика, отстраняване на грешки и обучение.
--valgrind | Позволява автоматично откриване на много от грешките в управлението на паметта и нишките, както и подробен анализ на производителността на програмата.

Параметрите за откриване на грешки --record, --backtrace, --strace и--valgrind не могат да се използват едновременно. Моля, използвайте ги един по един.

### Аргументи за създаване на нови документи

Тези аргументи предизвикват създаване на празен документ от указания вид. В един команден ред може да се използва само един от тях. Ако след аргумента са зададени файлови имена, ще се извърши опит за отваряне на файловете в указания компонент.

Параметър | Значение
--- | ---
--writer | Стартира с празен документ на Writer.
--calc | Стартира с празен документ на Calc.
--draw | Стартира с празен документ на Draw.
--impress | Стартира с празен документ на Impress.
--math | Стартира с празен документ на Math.
--global | Стартира с празен главен документ на Writer.
--web | Стартира с празен документ на HTML.

### Аргументи за отваряне на файлове

Тези аргументи определят как да се третират следващите ги имена на файлове. Действието им започва след съответния аргумент и продължава до следващия аргумент. По подразбиране документите се отварят за редактиране, а от шаблоните се създават нови документи.

Параметър | Значение
--- | ---
-n | Третира следващите файлове като шаблони за създаване на нови документи.
-o | Отваря следващите файлове за редактиране, независимо дали са шаблони, или не.
--pt {Printername} | Отпечатва следващите файлове с принтера {принтер} и приключва работа. Приветственият екран не се появява. Ако името на файла съдържа интервали, трябва да бъде заградено с кавички. Ако е използвано няколко пъти, само последният параметър {принтер} важи за всички документи от всички изпълнения на --pt. Освен това аргументът --printer-name на ключа --print-to-file оказва влияние върху {принтер}.
-p | Отпечатва следващите файлове с подразбирания принтер, след което ги затваря. Приветственият екран не се появява. Ако името на файла съдържа интервали, трябва да бъде заградено с кавички.
--view | Отваря следващите файлове в режим на визуализация (само за четене).
--show[=N] | Отваря и стартира прожекцията на следващите презентации незабавно. Файловете се затварят след показването. N в примера означава номера на кадър и когато е зададено, те започват от съответния кадър.
--convert-to OutputFileExtension [:OutputFilterName [:OutputFilterParams[,param]]] [--outdir output_dir] | Ако --convert-to е използван повече от веднъж, важи последната стойност на OutputFileExtension[:OutputFilterName[:OutputFilterParams]]. Ако --outdir е използван повече от веднъж, важи само последната му стойност. Ако --outdir отсъства, за резултата се използва текущата работна директория. Например: --convert-to pdf *.doc --convert-to pdf:writer_pdf_Export --outdir /home/user *.doc --convert-to "html:XHTML Writer File:UTF8" *.doc --convert-to "txt:Text (encoded):UTF8" *.doc За преобразуване на файлове вижте списъка с филтри за документи. Списък с настройки на филтрите за файлове на Lotus, dBase и Diff. Списък с настройки на филтъра за CSV файлове. Списък с настройки на филтъра за PDF файлове.
--print-to-file [--printer-name printer_name] [--outdir output_dir] | Пакетно отпечатване на файлове във файл. Ако не е зададен --outdir, за output_dir се използва текущата директория. Ако --printer-name или --outdir са използвани няколко пъти, важат само последните им стойности. Освен това параметърът {принтер} на ключа --pt влияе върху --printer-name. Например: --print-to-file *.doc --print-to-file --printer-name nasty_lowres_printer --outdir /home/user *.doc
--cat | Прилага филтър "txt:Text" върху следващите текстови документи и отпечатва текста в конзолата (предполага --headless). Не може да се използва задно с --convert-to.
-env:VAR[=VALUE] | Задава променлива за начално зареждане. Например, за да зададете различен от подразбирания път за потребителски профил: soffice.com -env:UserInstallation=file:///c:/my-test-profile open LibreOffice.app -env:UserInstallation=file:///tmp/test soffice -env:UserInstallation=file:///tmp/test

### Игнорирани параметри

Параметър | Значение
--- | ---
-psn | Игнорира се (само за macOS).
-Embedding | Игнорира се (свързан с COM+; само за Windows).
--nofirststartwizard | Не прави нищо, приема се само за съвместимост назад.
--protector {arg1} {arg2} | Използва се само в модулните тестове, трябва да има два аргумента.

Моля, подкрепете ни!