Съдържание

# Отпечатване на редове или колони на всяка страница

Ако имате лист, който е прекалено голям и ще се отпечата на няколко страници, можете да зададете повторение на редове или колони на всяка отпечатвана страница.

Като например, ако искате да отпечатате горните два реда от листа и първата колона (A) на всички страници, направете следното:

1. Изберете Форматиране - Диапазони за печат - Редактиране. Появява се диалогът Редактиране на диапазони за печат.

2. Щракнете върху иконата в десния край на областта Редове за повтаряне.

   Диалогът се свива, за да можете да видите повече от листа.

3. Изберете първите два реда, например като щракнете върху клетката А1 и плъзнете до А2.

   В свития диалог ще видите $1:$2. Редовете 1 и 2 са тези, които ще се повтарят.

4. Щракнете върху иконата в десния край на областта Редове за повтаряне. Диалогът се разширява отново.

5. Ако искате и колоната А да се повтаря, щракнете върху иконата в десния край на областта Колони за повтаряне.

6. Щранете в колоната А (не върху заглавието на колоната).

7. Отново щракнете върху иконата в десния край на областта Колони за повтаряне.

Повтарящите се редове са редове от листа. Независимо от тях можете да зададете горен и долен колонтитул, които да се отпечатват на всяка печатна страница, във Форматиране - Стил на страница.

Теми, свързани с показаната

Задаване на диапазони за печат в лист

Изглед - Разделители на страници

Фиксиране на редове или колони като антетки

Форматиране - Диапазони за печат - Редактиране

Форматиране - Стил на страница - (Горен колонтитул / Долен колонтитул).

Моля, подкрепете ни!