Съдържание

# Общи

Задава общите настройки за текстови документи.

За достъп до тази команда...

Отворете текстов документ и изберете LibreOffice - Preferences Инструменти - Настройки - LibreOffice Writer - Общи.

## Обновяване

### Обновяване на връзките при зареждане

Съхраняваните в документите настройки за автоматично обновяване на връзките се игнорират от съображения за сигурност. Обновяването на връзки винаги е обвързано с настройките от групата „Сигурност на LibreOffice“ в LibreOffice - Preferences Настройки - Инструменти - LibreOffice - Сигурност.

#### Винаги

При зареждане на документ връзките се обновяват винаги, но само ако документът е в надеждно местоположение или глобалното ниво на защита е „Ниска (не се препоръчва)“.

Тази настройка се третира като По заявка, освен ако е зададено ниско ниво на сигурност на макросите с LibreOffice - Preferences Инструменти - Настройки... - LibreOffice - Сигурност - Сигурност на макросите... - Ниво на сигурност - Ниска (не се препоръчва) или документът се намира в надеждно местоположение, зададено с LibreOffice - Preferences Инструменти - Настройки... - LibreOffice - Сигурност - Сигурност на макросите... - Надеждни източници - Надеждни местоположения за файлове.

#### По заявка

При зареждане на документ връзките се обновяват само по заявка.

#### Никога

При зареждане на документ връзките не се обновяват.

### Автоматично

Ръчно обновяване на полета

#### Полета

Съдържанието на всички полета се обновява автоматично, когато съдържанието на екрана се показва като ново. Дори ако това квадратче не е отметнато, някои полета се обновяват всеки път, когато бъде изпълнено специално условие. Следващата таблица изброява полетата, които се обновяват независимо от тази настройка.

Условие | Атоматично обновявани полета
--- | ---
Отпечатване на документа или експортиране като PDF | Автор, Подател, Заглавие, Дата, Час, Обръщения, Последно отпечатване
Презареждане на документа | Автор, Подател, Заглавие, Дата, Час
Записване на документа | Име на файла, Статистика, Номер на документа, Време на редактиране, Променен
Редактиране на реда текст, съдържащ полето | Автор, Подател, Заглавие, Дата, Час
Ръчна промяна на променлива | Условен текст, Скрит текст, Скрит абзац, Променливи, DDE поле
Изключване на „фиксирано съдържание“ | Автор, Подател, полета с информация за документа
Промяна в броя на страниците | Страница

#### Диаграми

Определя дали диаграмите да се обновяват автоматично. Когато се промени стойността в клетка от таблица на Writer и курсорът напусне клетката, диаграмата, отразяваща стойността на клетката, се обновява автоматично.

## Настройки

### Мерна единица

Задава мерната единица за текстови документи.

### Табулатори

Задава разстоянията между позициите за табулация. Избраната разредка се показва в хоризонталната скала.

### Разрешаване на единица „знак“

Когато тази настройка е включена, мерните единици за отстъпи и разстояния в раздела Форматиране - Абзац - Отстъпи и разредка са знак (зн) и ред.

### Режим „квадратна страница“ за текстовата мрежа

Когато тази настройка е включена, текстовата решетка ще изглежда като квадратна страница. Това оформление се използва за обучение по писане в Китай и Япония.

## Броене на думите

### Допълнителни разделители

Задава знаците, които се считат за разделители при броенето на думите заедно с интервалите, знаците за табулация и новите редове и абзаци.

### Показване на броя стандартни страници

Редакторите и издателите често дефинират „стандартна“ страница, която съдържа указан брой знаци или думи. Отмятането на това поле позволява бързо изчисляване на броя такива страници.

### Знаци на стандартна страница

Задайте броя знаци за една стандартна страница.

Моля, подкрепете ни!