Съдържание

# Промяна на номерацията в подреден списък

Можете да премахнете номерацията от абзац в подреден списък или да промените номера, с който започва списъкът.

Ако искате номерирани заглавия, изберете Инструменти - Номерация на заглавия. Тази команда отваря диалог, в който можете да присвоявате схеми за номериране на стилове на абзаци, използвани за заглавия. Не използвайте иконата Превключване на подреден списък в лентата Форматиране или диалога Форматиране - Водачи и номерация.

## За да премахнете номера от абзац в подреден списък

1. Щракнете пред първия знак на абзаца, от който желаете да премахнете номерацията.

2. Направете едно от следните неща:

- За да премахнете номера, запазвайки отстъпа на абзаца, натиснете клавиша Backspace.

- За да премахнете номера и отстъпа на абзаца, щракнете върху иконата Без списък в лентата Форматиране. Ако запишете документа във формат HTML, ще бъде създаден отделен номериран списък за номерираните абзаци след текущия.

## За да промените началния номер на подреден списък

1. Щракнете на произволно място в подредения списък.

2. Изберете Форматиране - Водачи и номерация, после отворете раздела Настройки.

3. Въведете желания начален номер за списъка в полето Започване от.

4. Натиснете бутона OK.

Теми, свързани с показаната

Номериране и стилове на абзац

Добавяне на водещи знаци

Добавяне на номерация

Изключване на водачите и номерата за отделни абзаци

Работа с надписи

Задаване на диапазони за номериране

Уикистраница относно номерирането на абзаци чрез стилове (на английски)

Моля, подкрепете ни!