Съдържание

# Елементи (библиография)

Определя формата на елементите в библиография.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Записи (при избран тип „Библиография“)

## Тип

Типовете, които се показват, зависят от различните литературни източници.

### Структура и форматиране

Редът Структура определя как са изградени елементите в азбучния указател. За да промените вида на даден елемент, можете да въведете кодове или текст в празните полета на този ред. Може също да щракнете в празно поле или върху код и след това да натиснете бутон за код.

- За да изтриете код от реда Структура, щракнете върху кода и натиснете клавиша Delete.

- За да смените код от реда Структура, щракнете върху кода и натиснете бутон за код.

- За да добавите код в реда Структура, щракнете върху празно поле и натиснете бутон за код.

#### Табулатор (T)

Вмъква табулатор. За да добавите запълващи точки към табулатора, изберете знак в полето Знак за запълване. За да промените позицията на табулатора, въведете стойност в полето Позиция на табулатора или отметнете полето Подравняване отдясно.

### Тип

Изброява наличните библиографски елементи. За да добавите код в реда „Структура“, изберете елемента, щракнете в празно поле на реда „Структура“ и натиснете Вмъкване. Използвайте диалоговия прозорец Дефиниране на библиографски запис, за да добавяте нови записи.

### Вмъкване

Добавя референтния код за избрания библиографски елемент към реда „Структура“. Изберете елемент от списъка, щракнете върху празно поле и натиснете този бутон.

### Премахване

Премахва избрания референтен код от реда „Структура“.

#### Всички

Прилага текущите настройки върху всички нива, без да затваря диалоговия прозорец.

#### Знаков стил

Указва знаков стил за избраната икона в Структура.

#### Редактиране

Отваря диалогов прозорец, в който можете да редактирате избрания знаков стил.

## Сортиране по

Определя настройките за сортиране на библиографските записи.

### Позиция в документа

Сортира библиографските записи според позицията на обръщенията към тях в документа. Изберете тази настройка, ако искате да използвате автоматично номерирани обръщения.

### Съдържание

Сортира библиографските записи по сортиращия ключ, който сте определили, например, по автор или по година на публикуване.

## Ключове за сортиране

### 1, 2 или 3

Изберете елемент, по който да сортирате библиографските записи. Тази възможност е налична само ако сте избрали Съдържание в областта Сортиране по.

### AZ

Сортира библиографските записи по възходящ азбучен ред.

### ZA

Сортира библиографските записи по низходящ азбучен ред.

Моля, подкрепете ни!