Съдържание

# Помощна точка/линия

Вмъква помощна точка или линия, която улеснява бързото подравняване на обекти. Помощните точки и линии не се виждат в разпечатката.

За достъп до тази команда...

#### От лентата с менюта:

Изберете Вмъкване - Помощна линия.

#### От контекстното меню:

Изберете Вмъкване на помощна линия.

#### От интерфейса с раздели:

Изберете Начало - Вмъкване на помощна линия.

В менюто Вмъкване на раздела Вмъкване изберете Вмъкване на помощна линия.

#### От лентите с инструменти:

Вмъкване на помощна линия

Можете да плъзгате помощни линии от скалите и да ги пускате в страницата. За да изтриете помощна линия, плъзнете я обратно върху скалата.

Начертайте или преместете обект близо до помощна линия или точка и той ще прилепне към нея.

За да зададете обхвата за прилепване, изберете LibreOffice Draw - Мрежа LibreOffice Impress - Мрежа в диалоговия прозорец Настройки.

## Позиция

Задава позицията на избрана помощна точка или линия спрямо горния ляв ъгъл на страницата.

Освен това можете просто да плъзнете помощната точка или линия до нова позиция.

### Ос X

Въведете желаното разстояние между помощната точка или линия и левия ръб на страницата.

### Ос Y

Въведете желаното разстояние между помощната точка или линия и горния ръб на страницата.

## Тип

Задава вида на помощния обект, който желаете да вмъкнете.

### Точка

Вмъква помощна точка.

### Вертикала

Вмъква вертикална помощна линия.

### Хоризонтала

Вмъква хоризонтална помощна линия.

Теми, свързани с показаната

Редактиране на помощна точка/линия

Моля, подкрепете ни!