Съдържание

# Печат

Задава настройките за печатане в текстов документ или документ на HTML.

За достъп до тази команда...

Изберете LibreOffice - Preferences Инструменти - Настройки - LibreOffice Writer/ LibreOffice Writer/Web - Печат.

Настройките за печат, зададени в този раздел, важат за следващи нови документи, докато не ги промените отново. Ако желаете да смените само настройките за текущия документ, използвайте диалоговия прозорец Файл - Печат.

## Съдържание

Указва кои части от съдържанието на документа да се отпечатват.

### Изображения и обекти

Определя дали да се печатат графиките от текстовия документ.

### Контроли за формуляри

Определя дали да се отпечатват полетата на контроли от формуляри в текстов документ.

### Фон на страницата

Определя дали в отпечатания документ да се включат цветовете и обектите, вмъкнати във фона на страницата (Форматиране - Стил на страница - Фон).

### Печат на текста в черно

Указва дали текстът винаги да се отпечатва в черно.

### Скрит текст

Ако включите тази настройка, ще се отпечата и текстът, маркиран като скрит. Отпечатва се следният скрит текст: текст, форматиран като скрит с Форматиране - Знак - Ефекти за шрифт - Скрит и текстовите полета Скрит текст и Скрити абзаци.

### Запазено място за текст

Включете тази настройка, за да се отпечатат запазените места в текста. Изключете я, за да оставите запазените места празни в разпечатката. Запазените места в текста са полета.

## Страници

Определя реда на отпечатване за документи на LibreOffice Writer с по няколко страници.

### Леви страници (не за документи на HTML)

Определя дали да се печатат всички леви (четни) страници на документа.

### Десни страници (не за документи на HTML)

Определя дали да се печатат всички десни (нечетни) страници на документа.

### Брошура

Отметнете полето Брошура, за да отпечатате документа във формат на брошура. В LibreOffice Writer този формат е както следва:

Ако печатате документ върху страница в ориентация „пейзаж“, две срещуположни страни на брошурата ще се отпечатат една до друга. Ако принтерът поддържа двустранен печат, можете да създадете цяла брошура от документа, без да е необходимо по-късно да пренареждате страниците. Ако принтерът поддържа само едностранен печат, можете да постигнете този ефект, като първо отпечатате предните страници с отметнато поле „Предни страни / десни страници / нечетни страници“, а после поставите отново целия топ хартия в принтера и отпечатате всички задни страници с отметнато „Задни страници / леви страници / четни страници“.

### От дясно наляво

Отметнете за отпечатване на страниците на брошурата в правилния ред за писменост с посока от дясно наляво.

Тази контрола се вижда само ако е отметнато Сложни писмености в LibreOffice - Preferences Инструменти - Настройки - Езици и локали - Общи.

## Друг

### Отпечатване на автоматичните празни страници

Ако е отметнато, ще се отпечатват автоматично вмъкнатите празни страници. Така е най-добре, ако печатате двустранно. Например в книга може абзацният стил „Глава“ да е настроен винаги да започва на страница с нечетен номер. Ако предишната глава завършва върху нечетна страница, LibreOffice вмъква празна страница с четен номер. Тази настройка определя дали да се отпечатва въпросната четна страница.

### Подаване на хартията както в настройките на принтера

За принтери с няколко тави за хартия „Подаване на хартията както в настройките на принтера“ определя дали използваната тава се задава от системните настройки на принтера.

### Факс

Ако сте инсталирали софтуер за факс в компютъра и желаете да изпратите факс директно от текстовия документ, изберете желаната факсмашина.

## Коментари

Забранява отпечатването на коментарите в документа.

Теми, свързани с показаната

Отпечатване на брошура

Моля, подкрепете ни!