Съдържание

# Настройки на филтъра за CSV

Филтърът за CSV приема низ с настройки, съдържащ между пет и петнадесет кода, разделени със запетаи. Кодовете от 6 до 15 са незадължителни.

### Пример:

Импортиране от UTF-8, немски език, разделител запетая, текстовете оградени с ", полета в кавички като текст. CSV файлът има колони, форматирани като дата, число, число, число:

soffice --infilter="Text - txt - csv (StarCalc):44,34,76,1,1/5/2/1/3/1/4/1,1031,true,true" test.csv

Експортиране към Windows-1252, разделител на полетата: запетая, разделител на текста: кавичка, записване съдържанието на клетките както се вижда:

soffice --convert-to "csv:Text - txt - csv (StarCalc):44,34,ANSI,1,,0,false,true,true" --outdir=/home/user test.ods

Позиция на кода | Дефиниция | Значение и пример за кода
--- | --- | ---
1 | Разделител за поле | Разделител(и) на полетата като стойности от ASCII. Ако стойностите са няколко, се разделят с наклонена черта („/“), т.е. ако стойностите са разделени с точки и запетаи и хоризонтални знаци за табулация, кодът ще бъде 59/9. За да се обработват няколко последователни разделителя като един, към кода трябва да се добави „/MRG“. Ако файлът съдържа полета с фиксирана ширина, използвайте „FIX“. Пример: 44 (,)
2 | Разделител за текст | Разделителят за текст като стойност от ASCII, например 34 за двойни кавички и 39 за единични. Пример: 34 (").
3 | Знаков набор | Код за знаковия набор, използван във файла, както е описано в таблицата по-долу. Пример: 0 (системен).
4 | Номер на ред за начало на четенето. Импортиране от CSV | N: номер на ред, от който да започне четенето. Пример: 3 (да се започне от третия ред).
5 | Кодове за формат на клетките за всяка колона Импортиране от CSV | Последователност от кодове колона/формат, където стойностите за формат са от долната таблица. Пример: "1/5/2/1/3/1/4/1". Ако се използват разделители за стойности, формата на този код е колона/формат[/колона/формат/…], където колона е номерът на колоната и 1 означава най-лявата колона. Кодовете на формати са описани по-долу. Ако първият код е FIX, има формата начало/формат[/начало/формат/…], където начало е номерът на първия знак за това поле и 0 означава най-левият знак в реда. Форматът е обяснен по-долу.
6 | Идентификатор на език | Низ в десетичен запис. Този код е еквивалентът на списъчното поле „Език“ в потребителския интерфейс за импортиране от CSV. Ако стойността е 0 или е пропусната, се използва идентификаторът на езика на потребителския интерфейс. Този параметър е базиран на идентификаторите на език на Microsoft.
7 | Полета в кавички като текст | Низ, или false, или true. Подразбирана стойност: false. Този код е еквивалентът на полето за отметка „Полета в кавички като текст“.
8 | Откриване на специални числа | Импортиране: низ, или false, или true. Подразбирана стойност: false. Този код е еквивалентът на полето за отметка „Откриване на специални числа“. Експортиране: низ, или false, или true. Подразбирана стойност: true. Този код няма еквивалент в ПИ. Ако е true, числовите клетки се съхраняват като числа. Ако е false, числата се съхраняват като текст, с текстови разделители.
9 | Записване съдържанието на клетката както се вижда Експортиране към CSV | Низ, или false, или true. Подразбирана стойност: true. Този код е еквивалентът на полето за отметка „Записване съдържанието на клетките както се вижда“.
10 | Експортиране на формулите в клетките Експортиране към CSV | Низ, или false, или true. Подразбирана стойност: false. Експортиране на формулите в клетките.
11 | Премахване на интервалите Импортиране от CSV | Низ, или false, или true. Подразбирана стойност: false. Премахване на интервалите. При четене на файла водещите и завършващите интервали се отрязват.
12 | Експортиране на листове Експортиране към CSV | Експортиране на целия документ към отделни .csv файлове за листовете или само на указан лист. 0 или пропуснат означава подразбираното поведение: първия лист от командния ред или текущия лист в настройките на макро филтъра, експортиран към документ.csv. -1: за всички листова, всеки лист се експортира към отделен файл с името на основния файл, обединено с името на листа, например документ-Лист1.csv, документ-Лист2.csv и документ-Лист3.csv. N: експортиране на N-тия лист в диапазона на номерата на листовете. Например: за да експортирате втория лист, задайте тук 2, за да получите документ-Лист2.csv.
13 | Импортиране като формули Импортиране от CSV | Низ, или false, или true. Подразбирана стойност: false. Определя дали изразите формули, започващи със знак равно =, трябва да се изчисляват като формули, или да се импортират като текстови данни. Ако е true, формулите се изчисляват при въвеждане. Ако е false, формулите се въвеждат като текст. Ако е пропуснат (не присъства изобщо), подразбираната стойност е true, за да се запази поведението на настройките от старите версии, в които този код изобщо не фигурира. Ако е наличен и празен (или със стойност, различна от true), се подразбира стойност false.
14 | Включване на знак за реда на байтовете (BOM) Експортиране към CSV | Низ, или false, или true. Подразбирана стойност: false. Ако е true, при експортирането се включва знак за реда на байтовете (byte-order-mark, BOM). Ако е false, при експортирането не се включва BOM. Ако е пропуснат (изобщо не присъства), се подразбира стойност false, за да се запази поведението на низа с настройки от старите версии, в който изобщо не се поддържаше този код. Ако присъства и е празен (или с каквато и да е стойност, различна от true), се подразбира стойност false. При импортиране се открива автоматично.
15 | Откриване на числа в експоненциален запис Импортиране от CSV | Низ, или false, или true. Подразбирана стойност: true. Ако е true, ще се проверява дали съдържанието на клетка, съдържаща „E“ или „e“, е число в експоненциален запис. Ако е false, няма да се правят опити за откриване на числа в експоненциален запис. Кодът може да бъде false само ако код 8 (Откриване на специални числа) е false. Ако е пропуснат, подразбираната стойност е true, за да се запази поведението на низа с настройки от старите версии, в който изобщо не се поддържаше този код.

## Частен случай на CSV файлове с разделител, дефиниран на първия ред

При импортиране и експортиране на CSV се поддържа настройка sep= и "sep=" за разделител на полетата. При четене на CSV документ разделителят се взема от началното единично поле sep= или "sep=", ако това е единственото съдържание на реда.

При четене на CSV файл ограденият с кавички вариант се запазва като съдържание на клетка (без кавичките). Ако разделителят в първия ред е |, виждате sep=|. При варианта без кавички разделителят се отхвърля, защото е действителен разделител на поле в този контекст. В първия ред виждате sep=.

При записване на CSV файл съществуващото съдържание на единична горна лява клетка, например sep=|, се адаптира към текущия разделител във варианта с кавички "sep=|" (ако кавичките / разделителите за текст не са зададени като празни и разделителят е |) и винаги се използва знакът двойна кавичка " от ASCII.

Ако редът, съдържащ sep=|, не трябва да се импортира като данни, не забравяйте да укажете стойност 2 за настройката От ред в диалога. Обърнете внимание, че този ред няма да бъде запазен при повторно записване.

### Пример:

            sep=|
            "БУКВА"|"ЖИВОТНО"
            "а"|"антилопа"
            "б"|"бобър"
            "в"|"вълк"

## Форматиращи кодове за позиция 5

Значение | Код
--- | ---
Стандартна | 1
Текст | 2
ММ/ДД/ГГ | 3
ДД/ММ/ГГ | 4
ГГ/ММ/ДД | 5
- | 6
- | 7
- | 8
Игнориране на полето (не се импортира) | 9
Английски (САЩ) | 10

## Кодове на знакови набори за позиция 3

Знаков набор | Индекс
--- | ---
Неизвестен | 0
Windows-1252/WinLatin 1 (западен) | 1
Apple Macintosh (западен) | 2
DOS/OS2-437/САЩ (западен) | 3
DOS/OS2-850/международен (западен) | 4
DOS/OS2-860/португалски (западен) | 5
DOS/OS2-861/исландски (западен) | 6
DOS/OS2-863/канадски френски (западен) | 7
DOS/OS2-865/скандинавски (западен) | 8
Подразбиран системен | 9
Символен | 10
ASCII/САЩ (западен) | 11
ISO-8859-1 (западен) | 12
ISO-8859-2 (централноевропейски) | 13
ISO-8859-3 (латиница 3) | 14
ISO-8859-4 (балтийски) | 15
ISO-8859-5 (кирилица) | 16
ISO-8859-6 (арабски) | 17
ISO-8859-7 (гръцки) | 18
ISO-8859-8 (иврит) | 19
ISO-8859-9 (турски) | 20
ISO-8859-14 (западен) | 21
ISO-8859-15/EURO (западен) | 22
DOS/OS2-737 (гръцки) | 23
DOS/OS2-775 (балтийски) | 24
DOS/OS2-852 (централноевропейски) | 25
DOS/OS2-855 (кирилица) | 26
DOS/OS2-857 (турски) | 27
DOS/OS2-862 (иврит) | 28
DOS/OS2-864 (арабски) | 29
DOS/OS2-866/руски (кирилица) | 30
DOS/OS2-869/съвременен (гръцки) | 31
DOS/Windows-874 (тайски) | 32
Windows-1250/WinLatin 2 (централноевропейски) | 33
Windows-1251 (кирилица) | 34
Windows-1253 (гръцки) | 35
Windows-1254 (турски) | 36
Windows-1255 (иврит) | 37
Windows-1256 (арабски) | 38
Windows-1257 (балтийски) | 39
Windows-1258 (виетнамски) | 40
Apple Macintosh (арабски) | 41
Apple Macintosh (централноевропейски) | 42
Apple Macintosh/хърватски (централноевропейски) | 43
Apple Macintosh (кирилица) | 44
Неподдържан: Apple Macintosh (деванагари) | 45
Неподдържан: Apple Macintosh (фарси) | 46
Apple Macintosh (гръцки) | 47
Неподдържан: Apple Macintosh (гуджарати) | 48
Неподдържан: Apple Macintosh (гурмукхи) | 49
Apple Macintosh (иврит) | 50
Apple Macintosh/исландски (западен) | 51
Apple Macintosh/румънски (централноевропейски) | 52
Apple Macintosh (тайски) | 53
Apple Macintosh (турски) | 54
Apple Macintosh/украински (кирилица) | 55
Apple Macintosh (китайски, опростен) | 56
Apple Macintosh (китайски, традиционен) | 57
Apple Macintosh (японски) | 58
Apple Macintosh (корейски) | 59
Windows-932 (японски) | 60
Windows-936 (китайски, опростен) | 61
Windows-Wansung-949 (корейски) | 62
Windows-950 (китайски, традиционен) | 63
Shift-JIS (японски) | 64
GB-2312 (китайски, опростен) | 65
GBT-12345 (китайски, традиционен) | 66
GBK/GB-2312-80 (китайски, опростен) | 67
BIG5 (китайски, традиционен) | 68
EUC-JP (японски) | 69
EUC-CN (китайски, опростен) | 70
EUC-TW (китайски, традиционен) | 71
ISO-2022-JP (японски) | 72
ISO-2022-CN (китайски, опростен) | 73
KOI8-R (кирилица) | 74
Уникод (UTF-7) | 75
Уникод (UTF-8) | 76
ISO-8859-10 (централноевропейски) | 77
ISO-8859-13 (централноевропейски) | 78
EUC-KR (корейски) | 79
ISO-2022-KR (корейски) | 80
JIS 0201 (японски) | 81
JIS 0208 (японски) | 82
JIS 0212 (японски) | 83
Windows-Johab-1361 (корейски) | 84
GB-18030 (китайски, опростен) | 85
BIG5-HKSCS (китайски, традиционен) | 86
TIS 620 (тайски) | 87
KOI8-U (кирилица) | 88
ISCII деванагари (индийски) | 89
Уникод (модифициран явански UTF-8) | 90
Adobe Standard | 91
Adobe Symbol | 92
PT 154 (кирилска азиатска кодова таблица за Windows, разработена в ParaType) | 93
Уникод UCS4 | 65534
Уникод UCS2 | 65535

Теми, свързани с показаната

Имена на филтри за преобразуване на файлове

Стартиране на LibreOffice с параметри

Импортиране на текст

Моля, подкрепете ни!