Съдържание

# Замяна

Служи за редактиране на таблицата за автоматично коригиране или заместване на думи и съкращения в документа.

За да разрешите таблицата за замяна, изберете Инструменти - Автокорекция - Настройки на автокорекция, отворете раздела Настройки и отметнете Използване на таблицата за замяна. За да използвате таблицата за замяна, докато пишете, изберете Инструменти - Автокорекция - При въвеждане.

За достъп до тази команда...

Изберете раздела Инструменти - Автокорекция - Настройки на автокорекция - Замяна.

### Замени и изключения за език:

Изберете езика, за който желаете да създавате или редактирате правила за замяна. LibreOffice първо търси изключения, дефинирани за езика на текущата позиция в документа, а след това – за останалите езици.

## Таблица за замяна

Изброява записите за автоматична замяна на думи, съкращения или части от думи по време на въвеждане. За да добавите запис, въведете текст в полетата Замяна и С и щракнете върху Нов. За да редактирате запис, изберете го, променете текста в полето С и щракнете върху Замяна. За да изтриете запис, изберете го и щракнете върху Изтриване.

Можете да ползвате автокоригирането за прилагане на определен знаков формат върху дума, съкращение или част от дума. Изберете форматирания текст в документа, отворете този диалогов прозорец, изчистете полето Само текст и въведете текста, който желаете да заменяте, в полето Замяна.

В запис за автокоригиране можете да включите и рамки, графики и OLE обекти, стига да са закотвени като знаци в текста. Изберете рамката, графиката или OLE обекта и поне по един текстов знак преди и след обекта. Отворете този диалогов прозорец, въведете име за записа за автокоригиране в полето Замяна и после щракнете върху Нов.

### Замяна

Въведете думата, съкращението или частта от дума, която искате да се заменя по време на въвеждане.

Поредицата от заместващи знаци .* съответства на каквото и да е преди или след низа за замяна. Например:

- Ако шаблонът Замяна е х-р.*, а шаблонът С е характер, ще се извършват следните корекции:

Въведете | Автокоригиран резултат
--- | ---
х-ри | характери
х-ризация | характеризация
х-ризиран | характеризиран

- Шаблонът за замяна ....* със заменящия текст … намира и заменя трите точки в ...дума с …дума.

За да въвеждате часове с цифровия блок на клавиатурата, използвайте шаблон за замяна .*...* и : като заменящ текст. Така 10..30 ще се заменя автоматично с 10:30.

### С:

Въведете заместващия текст, графика, рамка или OLE обект, който желаете да заменя текста от полето Замяна. Ако сте избрали текст, графика, рамка или OLE обект в документа, съответните данни ще бъдат въведени тук наготово.

### Само текст

Запазва записа от полето С без форматиране. Когато се извърши замяна, за текста се използва същият формат като на текста в документа.

## Създаване

Добавя или заменя запис в таблицата за замяна.

### Изтриване

Изтрива избрания елемент или елементи без изискване на потвърждение.

### Бутони в диалогови прозорци

#### Нулиране

Връща променените параметри в раздела към предишните им стойности.

#### Отказ

Затваря диалоговия прозорец, отхвърляйки всички промени.

#### OK

Записва всички промени и затваря диалоговия прозорец.

Моля, подкрепете ни!