Съдържание

# Извадки

Създава таблица с данни, които представляват извадка от друга таблица.

За достъп до тази команда...

#### От лентата с менюта:

Изберете Данни - Статистика - Извадка.

#### От интерфейса с раздели:

Изберете Данни - Статистика - Извадка.

В менюто Данни на раздела Данни изберете Статистика - Извадка.

Командата за извадка ви позволява да извлечете данни от таблица източник (популация), за да попълните таблица местоназначение. Извадката може да бъде случайна или периодична, както и със или без връщане на извлечените стойности в таблицата източник.

Извличането на извадка става по редове. Това значи, че избраните редове от таблицата източник ще бъдат копирани изцяло в редове на таблицата цел.

### Данни

Входен диапазон: обръщение към диапазона с данни за анализиране.

Резултати в: обръщение към горната лява клетка от областта, където да се покажат резултатите.

## Начин на избиране

### Случайно

Избира по случаен начин толкова реда от таблицата източник, колкото е зададено в Размер на извадката.

### Размер на извадката

Брой на редовете, извличани от таблицата източник. При всички начини на извличане без връщане размерът на извадката е ограничен до размера на популацията.

### Със заместване

Когато е отметнато, стойностите се връщат обратно в популацията (таблицата източник) след изтеглянето им. Една и съща стойност може да бъде изтеглена повече от веднъж и това позволява извадката да е с по-голям размер от популацията. Тази настройка се изключва взаимно със Запазване на подредбата. Когато няма отметка, изтеглените стойности не се връщат в популацията и размерът на извадката е ограничен до този на популацията.

### Запазване на подредбата

Когато е отметнато, стойностите се изтеглят в реда на данните на популацията. Те не се връщат обратно (изключва се взаимно със Със заместване). Тази настройка се отмята автоматично за периодично избиране. Когато няма отметка, стойностите се изтеглят в случаен ред.

### Периодично

Извлича редове със стъпка, зададена в полето Период.

### Период

Броят на редовете, които да бъдат пропускани при изтеглянето на стойности. Стойността на Период е ограничена до размера на популацията.

#### Пример

Следните данни ще бъдат използвани като пример за таблица с начални данни за извадка:

| A | B | C
--- | --- | --- | ---
1 | 11 | 21 | 31
2 | 12 | 22 | 32
3 | 13 | 23 | 33
4 | 14 | 24 | 34
5 | 15 | 25 | 35
6 | 16 | 26 | 36
7 | 17 | 27 | 37
8 | 18 | 28 | 38
9 | 19 | 29 | 39

Извличането с период 2 ще даде следната таблица:

12 | 22 | 32
14 | 24 | 34
16 | 26 | 36
18 | 28 | 38

Теми, свързани с показаната

Извадки

Описателна статистика

Дисперсионен анализ (ANOVA)

Корелация

Ковариация

Експоненциално изглаждане

Пълзяща средна стойност

Регресионен анализ

Сдвоен t-тест

F-тест

Z-тест

Хи-квадрат тест

Анализ на Фурие

Моля, подкрепете ни!