Съдържание

# Цифрови подписи

Добавя и премахва цифрови подписи в документа. С този диалогов прозорец можете също така да разглеждате сертификати.

За достъп до тази команда...

#### От лентата с менюта:

Изберете Файл - Цифрови подписи - Цифрови подписи.

Изберете раздела Файл - Свойства - Общи, натиснете бутона Цифрови подписи.

Изберете Инструменти - Макроси - Цифров подпис.

#### От интерфейса с раздели:

Изберете Файл - Цифрови подписи.

#### От лентите с инструменти:

Цифров подпис

#### От лентата на състоянието:

Щракнете върху полето Подпис в лентата Състояние.

Относно цифровите подписи

Преди да можете да прилагате цифрови подписи върху файл, трябва да го запишете.

За да приложите върху файла цифров подпис X509, трябва да го запишете във формат OpenDocument или OOXML или да го експортирате към PDF. За да приложите цифров подпис OpenPGP, трябва да запишете файла във формат OpenDocument и в системата да е инсталирана програмата GnuPG.

Подписът ще бъде XAdES за ODF и OOXML или PAdES за PDF.

## Списък

Изброява цифровите подписи за текущия документ.

Иконата за подпис означава валиден цифров подпис, а иконата с удивителна – невалиден цифров подпис.

Вижте също Цифрови подписи

## Преглед

Отваря диалоговия прозорец Преглед на сертификат.

## Подписване на документ

Отваря диалоговия прозорец Избор на сертификат.

## Премахване

Премахва избрания подпис от списъка. В случай на PDF премахва и всички следващи подписи.

## Диспечер на сертификати GPG

Отваря инсталирания диспечер на сертификати на системата.

В macOS подразбираният диспечер на сертификати е Keychain Access.

В системи с Windows подразбираният диспечер на сертификати е Certmgr.msc – конзолна добавка на Microsoft Management Console, която не управлява сертификати на OpenPGP. За да управлявате X509 и OpenPGP сертификати, инсталирайте инструмента gpg4win.

Теми, свързани с показаната

Прилагане на цифрови подписи

Моля, подкрепете ни!