Съдържание

# Филтър за изображения

Тази икона от лентата Изображение отваря лентата Филтър за изображения, чрез която можете да прилагате различни филтри върху избраното изображение.

Филтър

## Инвертиране

Инвертира цветовите стойности при цветно изображение или стойносттите на яркостта при изображения в степени на сивото. Приложете филтъра отново, за да отмените ефекта му.

Инвертиране

## Изглаждане

Размива или замъглява изображението чрез прилагане на нискочестотен филтър.

Изглаждане

## Изостряне

Повишава резкостта на изображението чрез прилагане на високочестотен филтър.

Изостряне

## Премахване на шум

Премахва шума чрез прилагане на медианен филтър.

Премахване на шум

## Соларизация

Отваря диалогов прозорец за задаване на соларизация. Соларизацията е ефект, който имитира наличието на твърде много светлина по време на проявяване на снимка. Цветовете отчасти се инвертират.

Соларизация

### Параметри

Задава степента и вида на соларизацията.

### Прагова стойност

Задава степента на яркост в проценти, над която пикселите трябва да се соларизират.

### Инвертиране

Указва инвертиране на всички пиксели.

## Състаряване

Всички пиксели стават равни на съответните си степени на сивото, след което зеленият и синият канал се намаляват според зададената от вас сила. Червеният цветови канал не се променя.

Състаряване

### Степен на състаряване

Определя силата на състаряването в проценти. При 0% ще виждате степените на сивото на всички пиксели. При 100% оства само червеният канал.

## Постеризиране

Отваря диалогов прозорец за задаване на броя цветове след редукцията. Този ефект се основава на намаляване броя на цветовете. Той кара снимките да изглеждат като нарисувани с четка картини.

Постеризиране

### Цветове за редукция

Задава броя цветове, към които да се сведе изображението.

## Поп арт

Преобразува изображението към стил „поп арт“.

Поп арт

## Скица с въглен

Показва изображението като скица с въглен. Очертанията на изображението се рисуват с черно, а оригиналните цветове се потискат.

Скица с въглен

## Релеф

Показва диалогов прозорец за задаване на релефен ефект. Можете да изберете позицията на въображаемия светлинен източник, която определя вида на получената сянка, както и начина на представяне на релефното изображение.

Релеф

### Източник на светлина

Задава позицията на светлинния източник. Точката представлява източника на светлина.

## Мозайка

Обединява малки групи от пиксели в правоъгълни области с един цвят. Колкото са по-големи отделните правоъгълници, толкова по-малко детайли остават в изображението.

Мозайка

### Разделителна способност на елемента

Определя броя на пикселите, които да бъдат обединени в правоъгълници.

### Ширина

Определя ширината на отделните клетки.

### Височина

Определя височината на отделните клетки.

### Подсилване на ръбовете

Подсилва (прави по-резки) краищата на обектите.

Теми, свързани с показаната

Вмъкване, редактиране и записване на изображения

Моля, подкрепете ни!