Съдържание

# Вмъкване или промяна на слой

Вмъква нов слой или променя слой в документа. Слоеве се поддържат само в Draw, не и в Impress.

За достъп до тази команда...

#### От лентата с менюта:

Изберете Вмъкване - Слой.

Изберете слоя и изберете Форматиране - Слой.

#### От интерфейса с раздели:

Изберете Вмъкване - Вмъкване на слой.

#### От контекстното меню:

Отворете контекстното меню на етикетите на слоеве - изберете Вмъкване на слой.

Отворете контекстното меню на етикета на слоя – изберете Промяна на слой.

За да изберете слой, щракнете върху съответния етикет на раздел в долния край на работната област.

## Име

Въведете име за новия слой. За да преименувате слой, въведете новото име.

Следните имена на слоеве се използват вътрешно и не могат да бъдат задавани или променяни: layout, background, backgroundobjects, controls, measurelines.
layout, controls и measurelines са видими в нормален изглед и отговарят съответно на предварително дефинираните слоеве Оформление, Контроли и Размерни линии.
Слоят backgroundobjects се вижда в изгледа на образец под името Фонови обекти.
Слоят background никога не се вижда и не е предназначен за използване.

За да преименувате слоя директно, щракнете с десния бутон върху етикета на раздела му в долния край, изберете Преименуване на слой в контекстното меню и въведете ново име в етикета.

## Заглавие

Въведете заглавието на слоя.

## Описание

Въведете описание на слоя.

## Свойства на слой

Задаване на свойствата за слоя.

### Видим

Показва или скрива слоя.

### Печата се

Определя дали слоят да се отпечатва или да се игнорира при печат.

### Заключен

Предотвратява редактирането на елементите от слоя.

Теми, свързани с показаната

Относно слоевете

Работа със слоеве

Моля, подкрепете ни!