Съдържание

# TEXTSPLIT

Разделя текст с даден разделител в масив от няколко клетки.

Въведете формулата като формула за масив. Съвет: въведете формулата с клавишите Ctrl + Shift + Enter.

### Синтаксис

TEXTSPLIT(Текст [; Разделител на колони [; Разделител на редове [; Игнориране на празните [; Режим на съответствие [; Допълване с ]]]]])

Текст: (незадължителен) текстът, който да бъде разделен.

Разделител на колони: (незадължителен) текстът, който отделя колоните. Можете да подадете няколко разделителя.

Разделител на редове: (незадължителен) текстът, който отделя редовете. Можете да подадете няколко разделителя.

Игнориране на празните: (незадължителен) задайте TRUE, ако искате да се игнорират последователните разделители, иначе ще се създава празна клетка. Подразбира се FALSE.

Режим на съответствие: (незадължителен) задайте 1 за търсене, нечувствително към регистъра, иначе регистърът се взема предвид. Подразбира се 0.

Допълване с: (незадължителен) стойността, с която да се допълва. Подразбира се #N/A.

Всеки от незадължителните аргументи може да бъде пропуснат. Незадължителният аргумент изисква да присъстват всички предходни разделители.

### Примери

Ако клетката A1 съдържа "AA,BB,,CC/DD,EE,FF/GG,HH,II,JJ", то

{=TEXTSPLIT(A1;",";"/";FALSE();1;"@@@")} връща следния масив:

AA | BB |  | CC
DD | EE | FF | @@@
GG | HH | II | JJ

#### Техническа информация

Тази функция е налична от LibreOffice 25.8.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.TEXTSPLIT

Теми, свързани с показаната

Уикистраница за TEXTSPLIT

TEXTJOIN

Моля, подкрепете ни!