Съдържание

# Връзка с Firebird

Указва настройките за свързване с външни бази от данни на Firebird.

## Създаване на нов файл с база от данни на Firebird

1. Изберете Файл - Нов - База от данни и изберете Свързване със съществуваща база от данни. Щракнете върху Напред.

2. Щракнете върху Създаване. Ще се отвори диалогът Записване като. Въведете подходящо име и местоположение за файла на базата от данни и щракнете върху Записване. Пътят на новия файл ще се покаже в текстовото поле на помощника. Щракнете върху Напред.

3. По желание въведете потребителското име и паролата си. Щракнете върху Напред.

4. Задайте желаните настройки за регистрираната база от данни и какво ще правите с нея, след като бъде записана, и щракнете върху Готово. Въведете име за новия файл на LibreOffice Base.

Във втората стъпка се въвежда името на новия файл с база от данни на Firebird (*.fdb), а в последната стъпка се записва файлът на LibreOffice Base (*.odb).

## Свързване със съществуващ файл с база от данни на Firebird

1. Изберете Файл - Нов - База от данни и изберете Свързване със съществуваща база от данни. Щракнете върху Напред.

2. Щракнете върху Преглед и изберете файла на Firebird (*.fdb). Щракнете върху бутона Отваряне; в текстовото поле ще се покаже пълният URL адрес на файла на базата от данни. Щракнете върху Напред.

3. По желание въведете потребителското име и паролата си. Щракнете върху Напред.

4. Задайте желаните настройки за регистрацията на базата от данни и какво ще правите с нея, след като бъде записана, и щракнете върху Готово. Въведете име за новия файл на LibreOffice Base.

## Директно свързване със сървър на Firebird

Освен връзките през JDBC и ODBC можете да се свържете със сървър на Firebird и директно, чрез вътрешния драйвер за FIrebird:

1. Изберете Файл - Нов - База от данни и изберете Свързване със съществуваща база от данни. Щракнете върху Напред.

2. Ръчно въведете в текстовото поле URL за връзка с базата от данни. Схемата е <име_на_сървър>/<порт>:<път_към_базата_от_данни>, например:

   server1/3050:C:/data/mydatabase.fdb (забележете „/“, въпреки че е път в Windows)

   server1:C:/data/mydatabase.fdb (подразбиран порт, път в Windows)

   localhost:/data/mydatabase.fdb (сървър localhost, подразбиран порт, път в Linux)

   server1:mydata (подразбиран порт, регистрирана база от данни)

3. Щракнете върху Напред.

4. Предоставете подходящо потребителско име и парола, необходими за връзката със сървъра. Изпробвайте връзката (препоръчително) и отстранете евентуалните проблеми. Щракнете върху Напред.

5. Решете дали искате да регистрирате базата от данни и какво ще правите с нея, след като бъде записана, и щракнете върху Готово. Въведете име за новия файл на LibreOffice Base.

Можете да добавите някои други настройки към URL на базата от данни, например знаков набор или роля. Вижте документацията на Firebird, за да научите повече за тези настройки.

Теми, свързани с показаната

Документация на Firebird

Моля, подкрепете ни!