Съдържание

# Избор на източник

Служи за избор на скенер.

Диалогът показва настройки за избрания скенер и заданието за сканиране.

За достъп до тази команда...

#### От лентата с менюта:

Изберете Вмъкване - Мултимедия - Сканиране - Избор на източник.

#### От интерфейса с раздели:

В менюто Вмъкване на раздела Вмъкване изберете Избор на източник.

## Източници

Показва списък на достъпните скенери, открити във вашата система. Щракнете върху скенер в списъка и натиснете Избиране, за да отворите диалога за конфигуриране на скенера. Диалогът за конфигуриране зависи от инсталирания драйвер за скенер.

## Област за сканиране

### Отляво, отдясно, отгоре, отдолу

Задават полетата около областта за сканиране.

### Мостра

Показва мостра на сканираното изображение. Областта за мостра съдържа осем манипулатора. Плъзгайте манипулаторите, за да регулирате областта за сканиране, или въведете стойност в брояча за съответното поле.

## Използвано устройство

Изберете скенера в списъка с устройства, открити от системата.

## Разделителна способност [DPI]

Изберете разделителната способност в точки на инч за заданието за сканиране. Достъпните разделителни способности зависят от драйвера на скенера.

## Показване на разширени настройки

Отметнете това поле, за да се покажат още настройки за конфигуриране на скенера. Наборът от настройки се показва в полето Настройки и зависи от драйвера на скенера.

## Настройки

Показва списък на достъпните разширени настройки на драйвера на скенера. Щракнете двукратно върху настройка, за да видите съдържанието ѝ по-долу. Настройката и стойностите ѝ зависят от драйвера на скенера.

## За устройството

Показва изскачащ прозорец с информация, извлечена от драйвера на скенера: адрес на устройството, производител, модел и тип на скенера.

## Създаване на мостра

Сканира и показва документа в областта за мостра. Използвайте командата Създаване на мостра, за да видите мостра на сканирания документ и да зададете свойствата на заданието за сканиране.

## Сканиране

Сканира изображение, после вмъква резултата в документа и затваря диалога.

Моля, подкрепете ни!