Съдържание

# Изнесено означение

Задайте свойствата на избраното изнесено означение.

За достъп до тази команда...

Изберете раздела Форматиране - Текстово поле и фигура - Обект - Позиция и размер - Изнесен текст. Това е достъпно само за изнесени означения, които са текстови карета, не и за потребителски фигури.

Тези изнесени означения са наследени от първите версии на LibreOffice. За да ги вмъквате, трябва да персонализирате лента с инструменти или меню. По-новите изнесени означения предлагат повече възможности, например лента „Изнесени означения“, в която можете да избирате фо̀рмата.

## Стилове за изнесени означения

Щракнете върху стила за изнесени означения, който искате да приложите върху избраното изнесено означение.

## Разредка

Въведете големината на разстоянието между края на линията на изнесеното означение и рамката му.

## Удължение

Изберете откъде желаете да започва удължената част от линията на изнесеното означение спрямо рамката му.

## Дължина

Въведете дължината на отсечката между рамката и чупката в линията на изнесеното означение.

Полето Дължина е достъпно само ако изберете стила Пречупена съединителна линия и оставите полето Оптимално без отметка.

## Оптималнo

Щракнете тук, за да укажете оптимално показване на линия с единична чупка.

Моля, подкрепете ни!