Съдържание

# Бележка под линия

Определя настройките за оформяне на бележките под линия, включително и линията, която разделя бележките от основния текст на документа.

За достъп до тази команда...

Изберете раздела Форматиране - Стил на страница - Бележка под линия.

Изберете Изглед - Стилове - отворете контекстното меню - раздел Нов/Редактиране на стил - Бележка под линия.

## Област на бележките под линия

Определете височината на областта за бележки под линия.

## Не по-голяма от страницата

Автоматично нагласява височината на областта за бележки под линия според техния брой.

## Максимална височина

Определя максимална височина на областта за бележки под линия. Отметнете това поле и въведете височината.

Въведете максималната височина на областта за бележки под линия.

## Разстояние до текста

Въведете разстоянието, което да бъде оставено между долното бяло поле на страницата и първия ред от текста в областта за бележки под линия.

## Разделителна линия

Определя позицията и други свойства на разделителната линия.

## Позиция

Изберете хоризонталното подравняване за линията, разделяща основния текст от областта за бележки под линия.

## Стил

Изберете стила на форматиране за разделителната линия. Ако не искате разделителна линия, изберете „Няма“.

## Дебелина

Изберете дебелината на разделителната линия.

## Цвят

Изберете цвета на разделителната линия.

## Дължина

Въведете дължината на разделителната линия в проценти от ширината на страницата.

## Разстояние до текста на бележката под линия

Въведете разстоянието, което да бъде оставено между линията и първия ред на бележките под нея.

За да зададете разстоянието между две бележки под линия, изберете Форматиране - Абзац и щракнете върху раздела Отстъпи и разредка.

Моля, подкрепете ни!