Съдържание

# Дефиниране на кантове за обекти

В Writer можете да задавате кантове около OLE обекти, приставки, диаграми, графики и рамки. Името на менюто, което трябва да използвате, зависи от избрания обект.

## За да зададете предварително дефиниран вид кантове

1. Изберете обекта, за който желаете да дефинирате кант.

2. Щракнете върху иконата Кантове в лентата с инструменти OLE обект или Рамка, за да отворите прозореца Кантове.

3. Щракнете върху някой от готовите варианти на кантове. Така ще замените текущия вид кантове на обекта с избрания.

## За да зададете кантове по избор

1. Изберете обекта, за който желаете да дефинирате кант.

2. Изберете Форматиране - (име на обект) – Кантове.
   Заменете (име на обект) с действителното име на избрания обект.

3. В областта Потребителско изберете ръба или ръбовете, които желаете да се виждат в оформлението. Щракнете върху ръб в мострата, за да го изберете или да премахнете избора от него.

4. Изберете вид и цвят на линията в областта Линия. Тези настройки важат за всички кантове, включени в текущия стил за кантове.

5. Повторете последните две стъпки за всеки кант от рамката.

6. Изберете разстоянието между кантовете и съдържанието на страницата в областта Пълнеж.

7. Натиснете бутона OK, за да приложите промените.

Теми, свързани с показаната

Задаване на кантове за страници

Задаване на кантове за абзаци

Задаване на кантове за таблици и клетки от таблици

Моля, подкрепете ни!