Съдържание

# Надпис

Прибавя номериран надпис към избраното изображение, таблица, диаграма, рамка или фигура. Тази команда може да се избере и чрез щракване с десния бутон върху обекта, който искате да надпишете.

За достъп до тази команда...

#### От лентата с менюта:

Изберете Вмъкване - Надпис.

#### От контекстното меню:

Изберете Вмъкване на надпис.

#### От интерфейса с раздели:

Изберете Изображение - Надпис.

#### От лентите с инструменти:

Вмъкване на надпис

## Надпис

Въведете текста, който искате да следва след категорията и номера на надписа.

## Свойства

Задава настройките на надписа за текущата селекция.

### Категория

Изберете категорията на надписа или въведете име, за да създадете нова категория. Текстът на категорията се показва преди или след номера на надписа, според настройката Ред на надписите в Настройки. Надписите, създадени с предварително дефинирана категория, се форматират със стил на абзац със същото име като категорията. Например надписите от категорията „Илюстрация“се форматират със стила на абзац „Илюстрация“.

### Номерация

Изберете типа номерация, който искате да използвате в надписа. Изборът ви ще бъде приложен и върху всички предишни надписи от същата категория.

### След номера

По желание въведете текст, който да се показва между номера и категорията. Активно е само когато Първо номерацията е избрано в Ред на надписите в Настройки.

### Преди надписа

По желание въведете текст, който да се показва след категорията и номера и преди текста на надписа. Този текст не се вмъква, ако не е зададен текст на надписа.

### Позиция

Поставя надписа под или над избрания елемент. Тази възможност е активна само за някои обекти.

## Настройки

Отваря диалога „Настройки“, в който може да се персонализира външният вид на надписа. Можете да добавите номер на заглавие към номера на надписа, да укажете знаков стил за категорията и номера на надписа и да изберете реда, в който се изписват категорията и номерът.

## Автонадпис

Отваря диалога „Автонадпис“. Това е същият диалог, който извиквате с Инструменти - Настройки - PRODUCTNAME Writer - Автонадпис. Промените в този диалог не влияят върху вмъкнатия надпис за текущата селекция.

Теми, свързани с показаната

Работа с надписи

Добавяне номера на заглавия към надписи

Моля, подкрепете ни!